ai4bharat/Pralekha huggingface dataset:
کوئلے کی وزارت
این سی ایل نے مدھیہ پردیش سرکار کو کووڈ کے خلاف لڑائی میں تعاون کرنے کیلئے 10 کروڑ روپئے کی امدادی رقم دی
این سی ایل نے ایمس، بھوپال میں آکسیجن جنریشن پلانٹ قائم کرنے کیلئے بھی 1.75 کروڑ روپئے کی امداد فراہم کی
نئی دہلی:11جون،2021۔ناردرن کول فیلڈلمیٹیڈ  نے کارپوریٹ سماجی ذمہ داری  کے تحت ریاست کے مختلف میڈیکل کالجوں میں 5 آکسیجن پلانٹ قائم کرنے کیلئے مدھیہ پردیش کی ریاستی حکومت کو 10 کروڑ روپئے کا تعاون دیا ہے۔ این سی ایل کے چیف منیجنگ ڈائرکٹر جناب پربھات کمار سنہا نے آج 10 کروڑ روپئے کا چیک مدھیہ پردیش کے وزیراعلیٰ جناب شیوراج سنگھ چوہان کو سونپا، اس سے ریاست کو کووڈ-19 کے خلاف لڑائی کو مضبوط کرنے میں مدد ملے گی۔
چیف منیجنگ ڈائرکٹر جناب سنہا نے وزیراعلیٰ کو این سی ایل اور ریاست میں اس کے آپریشن کے بارے میں واقف کرایا۔ انہوں نے سنگرولی علاقے میں کمپنی کی کارپوریٹ سماجی ذمہ داری کی سرگرمیوں اور علاقے کی ہمہ جہت ترقی کیلئے شروع کے جارہے اہم پروجیکٹوں کے بارے میں جانکاری دی۔ سی ایم ڈی نے کووڈ-19 وبا کو روکنے کیلئے این سی ایل کے ذریعے کیے گئے اقدامات کےبارے میں بھی تفصیل سے بتایا۔ وزیراعلیٰ نے ملک کی توانائی سیکورٹی میں این سی ایل کے تعاون اور اس مشکل امتحان کی گھڑی میں کووڈ وبا سے لڑنے میں این سی ایل کی کوششوں کی ستائش کی۔ انہوں نے این سی ایل کو اپنا تعاون دینے کا بھی یقین دلایا۔
مدھیہ پردیش حکومت کے صحت عامہ اور خاندانی بہبود کے محکمے کو کووڈ وبا کے دوران صحت خدمات کے بنیادی ڈھانچے کے فروغ کیلئے 10 کروڑ روپئے کی رقم دی گئی ہے۔ اسکے ساتھ ہی کمپنی نے اپنی کارپوریٹ سماجی ذمہ دار ی پہل کے تحت مریضوں کے علاج کیلئے ایمس بھوپال میں آکسیجن جنریشن پلانٹ قائم کرنے کیلئے 1.75 کروڑ روپئے کی مالی امداد بھی دی ہے۔
این سی ایل کورونا کے خلاف سنگرولی ضلع انتظامیہ کو بھی آکسیجن پلانٹوں جیسے طبی بنیادی ڈھانچے کے فروغ اور ضروری انتظامات کیلئے 7 کروڑ روپئے کی رقم کے ساتھ تعاون کررہا ہے۔ اس سے پہلے بھی این سی ایل نے کووڈ-19 وبا سے لڑنے کیلئے مدھیہ پردیش سرکار کو 20 کروڑ روپئے کی رقم کاتعاون دیا تھا۔
این سی ایل نے سنگرولی علاقے کے گاؤں میں رہنے والے ایک لاکھ سے زیادہ لوگوں کو عوامی مقامات کی صفائی، راشن کٹ، ماسک، سینیٹائزر، میڈیکل کٹ اور میڈیکل آلات وغیرہ کی تقسیم جیسی ضروری سہولتیں بھی فراہم کی ہیں۔ ملازمین اور مقامی لوگوں کی خدمت کیلئے کووڈ مریضوں کے علاج کیلئے ایک ریکارڈ وقت میں مضبوط صحت بنیادی ڈھانچہ تیار کیا گیا تھا۔
این سی ایل حکومت ہند کی ایک منی رتن کمپنی ہے جو اپنی 10 سے زیادہ میکینائزڈ کوئلہ کانوں سے سالانہ 115 میٹرک ٹن سے زیادہ کوئلے کی کانکنی کرتی ہے جس میں مدھیہ پردیش میں کام کاج کررہی 6 اوپن کاسٹ کانیں کمپنی کے تقریباً 85 فیصد کوئلے کی پیداوار کرتی ہیں۔ این سی ایل کُل کوئلہ پیداوار میں لگ بھگ 15فیصد کا تعاون دیتا ہے جس سے ملک کی کُل بجلی کالگ بھگ 10فیصد پیدا ہوتا ہے۔
صحت اور خاندانی بہبود کی وزارت
مجموعی معاملات کے 3فیصد سے کم ہندوستان کے 2.89 لاکھ سرگرم معا ملات میں مسلسل کمی آرہی ہے
26 ریاستوں/ اور مرکز کے زیرانتظام علاقوں میں سرگرم معاملات کی تعداد 10 ہزار سے کم ہے
23 ریاستوں /مرکز کے زیرانتظام علاقوں میں فی 10 لاکھ ٹیسٹ کا قومی اوسط سے بہتر ہے
16 ریاستوں/ مرکزکے زیرانتظام علاقوں میں ہفتہ وار متاثر پائے جانے والے معاملات کی شرح قومی اوسط سے کم ہے
نئی دہلی ،23دسمبر:ہندوستان کے مجموعی سرگرم معاملات میں کمی کا جاری رجحان بدستو رآگے بڑھ رہاہے۔ ملک میں سرگرم معاملات کی تعداد آج2, 89, 240 ہے۔ مجموعی مثبت معاملات میں سرگرم معاملات کےحصے میں مزید2.86 فیصد کمی آئی ہے۔
26 ریاستوں اور مرکز کے زیرانتظام علاقوں میں 10 ہزار سے کم سرگرم معاملات کاقومی رجحان حسب ذیل ہے۔
یومیہ بحالی یومیہ نئے معاملات سے بڑھ رہی جس کی وجہ سے سرگرم معاملات میں کمی آئی ہے۔24 گھنٹوں میں 23950 لوگ متاثر پائے گئے ہیں۔ اس دوران ہندوستان میں 26895 نئے مریض شفایاب ہوئے ہیں۔ اس طرح گزشتہ 24 گھنٹوں میں مجموعی سرگرم معاملات میں 3278 معاملات کی کمی ریکارڈ کی گئی ہے۔
ہندوستان میں مجموعی ٹیسٹ کی تعداد 16.5 کروڑ کے قریب پہنچ رہی ہے۔ یومیہ 10 لاکھ سے زیادہ ٹیسٹ کرنے کے عہد کے ساتھ پچھلے 24 گھنٹوں میں 10, 98,164نمونوں کی جانچ کی گئی ہے۔ ملک کی جانچ کی صلاحیت بڑھ کر 15 لاکھ تک پہنچ چکی ہے۔
ہندوستان میں اس جانچ کے بنیادی ڈھانچہ کو نمایاں فروغ حاصل ہوا ہے۔ ملک بھر میں لیباریٹریو ںکی تعداد 2276 ہوگئی ہے۔
یومیہ اوسطا10 لاکھ سے زیادہ ٹیسٹ سے پتہ چلا کہ متاثر پائے جانے والے مجموعی معاملات کی شرح گھٹ رہی ہے اور سردست اس کا رخ کمی کی طرف ہے۔
ہندوستان میں فی 10 لاکھ آبادی میں 1,19,035ٹیسٹ کی جارہی ہے۔ 23 ریاستوں اورمرکز کے زیرانتظام علاقوں میں فی 10 لاکھ ٹیسٹ کے نتائج قومی اوسط سے بہتر ہیں۔
16 ریاستوں اورمرکز کے زیرانتظام علاقوں میں معاملات کے مثبت آنے کی ہفتہ وار شرح قومی اوسط کم ہے۔
15 ریاستوں اورمرکز کے زیرانتظام علاقوں میں مثبت معاملات کی مجموعی شرح قومی اوسط سے کم ہے۔
جانچ کے بنیادی ڈھانچے میں توسیع کے نتیجہ میں ریاستوں اورمرکز کے زیرانتظام علاقوں میں مثبت معاملات کی شرح قومی اوسط سے زیادہ ہونے کے ساتھ ہی ان ریاستوں میں مثبت معاملات کی شرح میں کمی پائی گئی ہے۔
شفایابی کی مجموعی تعداد 9,663, 382 ہے۔ شفایابی کی شرح بھی 95.69 فیصد بڑھی ہے۔75.87 فیصد شفایا بی کے نئے معاملات 10 ریاستوں اورمرکز کے زیرانتظام علاقوں پر مرتکز پائے گئے ہیں۔
کیرالہ میں ایک دن میں سب سے زیادہ شفایابی کی اطلاع ملی ہے۔ نئے شفایاب لوگوں کی تعداد 5057 بتائی گئی ہے۔ مہاراشٹر میں 24 گھنٹوں میں 4122 لوگ شفایاب ہوئے ہیں۔ مغربی بنگال میں یہ تعداد 2270 رہی۔
77.34 فیصد نئے معاملات 10 ریاستوں اور مرکز کے زیرانتظام علاقوں سے سامنے آئے ہیں۔
کیرالہ میں 6049 نئے معاملات کے ساتھ یومیہ سب سے زیادہ معاملات کی اطلاع ملی ہے۔3106 نئے معاملات کے ساتھ مہاراشٹر دوسرے نمبر پر ہے۔
پچھلے 24 گھنٹوں میں اموات کے 333 معاملات سامنے آئے ہیں۔
10 ریاستوں اور مرکز کے زیر انتظام علاقوں میں 75.38 فیصد نئی اموات ہوئی ہیں۔ مہاراشٹر میں سب سے زیادہ جانوں کا ضیا ہوا ہے۔ مغربی بنگال اور کیرالہ بالترتیب 38 اور 27 یومیہ اموات کے ساتھ دوسرے اور تیسرے نمبر پر ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے کرناٹک میں 19930 کروڑ روپے کی سرمایہ کاری سے 46 قومی شاہراہ پروجیکٹوں کا افتتاح اور سنگ بنیاد رکھا
نئی دہلی، 28 فروری، 2022
سڑک نقل وحمل اور شاہراہوں کے مرکزی وزیر جناب نتن گڈکری نے آج کرناٹک میں 19930 کروڑ روپے کی سرمایہ کاری سے 46 قومی شاہراہ پروجیکٹوں کا افتتاح اور سنگ بنیاد رکھا۔ بیلگاوی میں ایک مجمع سے خطاب کرتے ہوئے انہوں نے کہا کہ ہماری حکومت وزیراعظم نریندرمودی کی قیادت میں عالمی درجے کے قومی شاہراہوں کے نیٹ ورک کے ذریعے ریاست میں خوش حالی کے مواقع پیدا کرکے کرناٹک کی دیرپا ترقی اور اس کے فروغ کے لیے پرعزم ہے۔
3972 کروڑ روپے کی سرمایہ کاری کے ساتھ کل 238 کلو میٹر کے قومی شاہراہ پروجیکٹ کو کرناٹک سے مہاراشٹر اور گوا کے لیے بین ریاستی سڑک کنکٹی ویٹی کے لیے بہتری لائی جائے گی۔ انہوں نے کہا کہ ان پروجیکٹوں سے آمدورفت میں ہونے والی رکاوٹوں اور ایندھن کی کھپت میں کمی، نیز آمدورفت میں تیزی اور علاقے میں بندرگاہوں کی کنکٹی ویٹی میں بہتری آئے گی۔
ہبلی میں 26 قومی شاہراہ پروجیکٹوں کا افتتاح اور اس کا سنگ بنیاد رکھتے ہوئے جناب گڈکری نے کہا کہ 12795 کروڑ روپے کی سرمایہ کاری کے ساتھ کل 925 کلو میٹر طویل قومی شاہراہ پروجیکٹوں سے بلارکاوٹ محفوظ اور بنگلور کے لیے گاؤوں سے ضلع ایچ کیوز تک سفر میں تیزی آئے گی، جس سے ریاستی کنکٹی ویٹی کو فروغ حاصل ہوگا۔ انہوں نےکہا کہ وہ کرناٹک میں یادگاری ورثے تک کنکٹی ویٹی فراہم کریں گے، جس سے سیاحت کے شعبے کو فروغ حاصل ہوگا اور ریاست میں روزگار کے مواقع پیدا ہوں گے۔
منگلورو میں 3163 کروڑ روپے کی مالیت سے 15 قومی شاہراہ پروجیکٹوں کا افتتاح اور سنگ بنیاد رکھنے کی تقریب میں خطاب کرتے ہوئے وزیر موصوف نے کہا کہ شاہراہوں کی تعمیر سے کرناٹک میں لوگوں کی سماجی اقتصادی خوش حالی پر زبردست اثر پڑے گا۔ جناب گڈکری نے کہا کہ کل 165 کلو میٹر طویل اس پروجیکٹ سے کرناٹک سے گوا تک جانے والے مسافروں کو بلارکاوٹ کنکٹی ویٹی ملے گی، جس سے بین ریاستی کنکٹی ویٹی کو فروغ حاصل ہوگا اور گھاٹ کی سڑکوں پر جانے والے مسافروں کی حفاظت بھی یقینی ہوگی۔
کرناٹک کے وزیراعلی جناب بی ایس بومئی، مرکزی وزیر جناب پرہلاد جوشی اور دیگر سینئر اراکین پارلیمنٹ اور اراکین اسمبلی اس موقع پرموجود تھے۔
عملے، عوامی شکایات اور پنشن کی وزارت
جی 20 کا اینٹی کرپشن ورکنگ گروپ
وزارت عملہ، عوامی شکایات اور پنشن کے وزیر مملکت اور وزیر اعظم کے دفتر میں وزیر مملکت ڈاکٹر جیتندر سنگھ نے آج لوک سبھا میں ایک تحریری جواب یہ جانکاری دی ہے کہ 2023 میں جی-2020 کے انسداد بدعنوانی ورکنگ گروپ کے خصوصی توجہ والے معاملات میں سے ایک بدعنوانی کے مجرموں کے حوالے سے بین الاقوامی تعاون ہے۔
مندرجہ ذیل بین الاقوامی تنظیموں نے جی-20 اے سی ڈبلیو جی کے مباحثوں میں حصہ لیا:-
- ای جی ایم او این ٹی گروپ
 فنانشل ایکشن ٹاسک فورس
 بین الاقوامی انسداد بدعنوانی اکیڈمی 
 انٹرنیشنل ڈویلپمنٹ لاء آرگنائزیشن 
 بین الاقوامی مالیاتی فنڈ 
 انٹرنیشنل کریمنل پولیس آرگنائزیشن 
 اقتصادی تعاون اور ترقی کی تنظیم
 اقوام متحدہ کا دفتر برائے منشیات اور جرائم
 ورلڈ بینک
بدعنوانی کے مجرموں کے خلاف کارروائی کے لیے بین الاقوامی تعاون کے علاوہ، جی -20 اے سی ڈبلیو جی بدعنوانی کی روک تھام اور ان سے نمٹنے کے لیے ذمہ دار عوامی اداروں اور حکام کی ایمانداری اور اثر انگیزی کو فروغ دینے پر بھی توجہ دے رہا ہے۔ مزید برآں، جی-20 اے سی ڈبلیو جی میں عوامی شعبے میں بدعنوانی سے نمٹنے میں انفارمیشن اور کمیونیکیشن ٹیکنالوجی کے کردار کے ساتھ بدعنوانی کی صنفی جہتوں کو بھی تلاش کیا جا رہا ہے۔
وزارتِ تعلیم
این اے ٹی ایس پروگرام کے ذریعے روزگار کی پیداوار
قومی تربیتی پروگرام  کو ممبئی، چنئی، کانپور اور کولکتہ میں واقع تربیتی/عملی تربیتی بورڈز کے ذریعہ نافذ کیا جاتا ہے جو وزارت تعلیم کے محکمہ اعلیٰ تعلیم کے تحت خود مختار ادارہ ہیں۔
یہ پروگرام نئے گریجویٹ انجینئرز، انجینئرنگ میں ڈپلوما کرنے والے طلبا اور نان انجینئرنگ گریجویٹ طلباء کے لیے عملی تربیت کے خلا کو پُر کرتا ہے۔ اس کا مقصد ان کے کاروبار/کاروباری ایکسپوزرکے معیار اور کاروباری اداروں اور تنظیموں کے لیے تکنیکی انسانی وسائل کو بہتر بنانا ہے۔
نیشنل اپرنٹس شپ ٹریننگ سکیم  کے مقاصد یہ ہیں:
- مہارت کی ترقی کو فروغ دینا اور ان طلباء کو ہنر فراہم کرنے میں خلاء کو دور کرنا جو کالجوں میں اپنی تعلیم کے دوران یہ تربیت حاصل نہیں کرپاتے ہیں اور اس طرح انہیں مزید ملازمت کے قابل بنانا؛ اور
- ابھرتے ہوئے شعبوں میں مطلوبہ انسانی وسائل کو پورا کرنے کے لیے آجروں کو نظم و ضبط اور ہنر مند افرادی قوت کو تربیت دینے کے لیے سہولت فراہم کرنا۔
نیتی آیوگ کے ماتحت خودمختار ادارہ ، نیشنل انسٹی ٹیوٹ آف لیبر اکنامکس ریسرچ اینڈ ڈیولپمنٹ  کی جانب سے 2019 میں کی گئی اسکیم کے سہ فریقی جائزے کے مطابق، ، این اے ٹی ایس کے تحت اپرنٹس شپ کے بعد ملازمت کا فیصد کل زیرملازم افراد کا تقریباً 80 فیصد ہے۔ روزگار کا فیصد اور این اے ٹی اسکیم کے تحت اندراج شدہ طلباء کی تفصیلات ذیل میں دی گئی ہیں۔
|
|
Year
|
|
Students enrolled
|
|
Employment data collected
|
|
% data collected
|
|
% employment out of data collected
|
|
Remarks
|
|
2017-18
|
|
1,30,260
|
||
||
|
67%
|
|
|
|
2018-19
|
|
1,29,459
|
||
||
|
79%
|
|
2019-20
|
|
1,08,843
|
|
74,970
|
|
68.9%
|
|
77%
|
|
Data collected from NATS Portal.
|
|
2020-21
|
|
1,00,807
|
|
46,798
|
|
46.4%
|
|
95%
نوٹ-نیتی آیوگ کا ایک خود مختار ادارہ نیشنل انسٹی ٹیوٹ آف لیبر اکنامکس ریسرچ اینڈ ڈیولپمنٹ  کے ذریعہ جائزہ لیا گیا۔
این اے ٹی ایس کے دائرہ کار کو بھی وسعت دی گئی ہے جس میں ہیومینیٹیز، سائنس اور کامرس کے طلبہ کے علاوہ انجینئرنگ شعبے کے طلبا کو بھی شامل کیا گیا ہے۔ 01.04.2021 سے 31.03.2026 تک اگلے پانچ سالوں میں تقریباً 8.57 لاکھ طلباء کو تربیت دینے کا منصوبہ ہے۔ پروجیکٹ کی لاگت کو بڑھا کر 3,054 کروڑ روپے کردیا گیا ہے۔
وزیراعظم کا دفتر
پوتھانڈو کے موقع پر وزیراعظم کی مبارک باد
نئی دہلی، 14 اپریل 2021، وزیراعظم جناب نریندر مودی نے پوتھانڈو کے موقع پر تمل ناڈو اور دنیا بھر میں رہنے والے تمل بہنوں اور بھائیوں کو مبارکباد پیش کی ہے۔
ایک ٹوئٹ میں جناب مودی نے کہا ’’تمل ثقافت کی عظمت بلند رہے ۔ اس خوشی کے مبارک دن میں پرارتھنا کرتا ہوں کہ نیا سال سبھی کی زندگی میں صحت، خوشی اور خوشحالی لائے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-3696
(
بھارت کا مسابقتی کمیشن
بھارت کے مسابقتی کمیشن  نے ایساؤتے ایس پی اے اور ایساؤتے ایشیا پیسیفک ڈائیگناسٹک پرائیویٹ لمیٹڈ پر اپنی غالب پوزیشن سے ناجائز فائدہ اٹھانے پر جرمانہ عائد کیا
نئی دہلی،27؍ستمبر،بھارت کے مسابقتی کمیشن  نے کھڑی ؍ پڑی ایم آر آئی مشینوں کی سپلائی میں اپنی غالب پوزیشن کا بیجا استعمال کرنے کے لئے ایساؤتے ایس پی اے اور ایساؤتے ایشیا پیسیفک ڈائیگناسٹک پرائیویٹ لمیٹد پر 9.33 لاکھ روپے کا جرمانہ عائد کیا ہے۔
سی سی آئی نے قطعی احکامات 27 ستمبر 2018 کو ہاؤس آف ڈائیگناسٹک ایل ایل پی  کی داخل کردہ معلومات پر جاری کئے ہیں۔
معلومات فراہم کرنے والی ہاؤس آف ڈائیگناسٹک ایل ایل پی نے ، جو میڈیکل ڈائیگناسٹک امیجنگ سروسز کے کاروبار میں مصروف ہے، ایساؤتے کے خلاف سی سی آئی نے یہ معلومات داخل کی ہے کہ ایساؤتے نے مختلف مینوفیکچرنگ اور دیگر نقص والی پرانی مشینیں سپلائی کی ہیں۔ شکایت کنندہ نے یہ بھی الزام عائد کیا ہے کہ ایساؤتے نے کنٹریکٹ کے تحت اپنی ذمہ داری پوری کرنے سے انکار کرتے ہوئے فاضل پرزوں کی سپلائی کے عوض بڑی رقم وصول کی ہے۔ اس میں یہ بھی الزام عائد کیا گیا ہے کہ ایساؤتے نے یکطرفہ طور پر کنٹریکٹ کی ضروری شقیں تبدیل کردی ہیں۔
سی سی آئی نے یہ دیکھتے ہوئے کہ ایساؤتے کو، جو بھارت میں ایم آر آئی کی کھڑی ؍ پڑی مشینوں کی سپلائی کرنے والی واحد مینوفیکچرنگ کمپنی کے، مارکیٹ میں غالب پوزیشن حاصل ہے۔
سی سی آئی نے یہ بھی پایا ہے کہ ایساؤتے نے شکایت کنندہ کو نئی مشینوں کی بجائے، جیسا کہ اس نے آرڈر دیا تھا، پرانی مشین سپلائی کرکے ایچ او ڈی کو گمراہ کیا ہے۔ سی سی آئی نے پایا ہے کہ ایساؤتے نے غیر مناسب کارروائی کرتے ہوئے شکایت کنندہ کو مشین کے فاضل پرزے فراہم کرنے سے انکار کرکے اپنی غالب پوزیشن کا ناجائز استعمال کیا ہے۔
سی سی آئی نے یہ بھی پایا ہے کہ ایساؤتے نے جی-اسکین ایم آر آئی مشینوں کے تعلق سے جامع رکھ رکھاؤ کے کنٹریکٹ کے لئے اپنی ذمہ داری پوری نہ کرتے ہوئے من مانی فیس کا مطالبہ کیا۔ سی سی آئی یہ بھی نوٹ کیا کہ ایساؤتے ایس پی اے نے جی-اسکین ایم آر آئی مشینوں کے تعلق سے اپنی بھارتی ذیلی کمپنی کو خصوصی تقسیم کاری کے حقوق دئے ہیں۔ اس طرح کے اختیارات سے مشینوں کی فروخت کے بعد سروس کی فراہمی محدود ہوجاتی ہے اور اس نے سروس فراہم کرنے والی تیسری پارٹی کے لئے مارکیٹ میں رسائی سے انکار کیا ہے۔
اس کے مطابق ایساؤتے پر جرمانہ عائد کیا گیا ہے۔ اس کے علاوہ کمپنی کے خلاف اس طرح کی حرکت دوبارہ نہ کرنے کے احکامات بھی جاری کئے گئے ہیں۔ کمیشن نے جرمانہ عائد کرتے ہوئے صرف بھارت میں ہی جی-اسکین ایم آر آئی مشینوں کی فروخت سے حاصل ہونے والے مالئے کی بنیاد پر ہی یہ جرمانہ عائد کیا ہے۔ کمیشن نے ایساؤتے کے پچھلے تین سال کے لین دین کے اوسط پر 10 فیصد جرمانہ عائد کیا ہے۔
قطعی احکامات دو ایک کی اکثریت کے ساتھ چیئرپرسن نے جاری کئے ہیں۔ کمیشن کے حکم کو، جو 2016 کے کیس نمبر 09 سے متعلق ہے، کی ایک نقل کو سی سی آئی کی ویب سائٹ : www.cci.gov.in. پر اپ لود کردیا گیا ہے۔
۔۔۔۔۔۔۔۔۔۔۔
U-5026
(Visitor Counter : 58
امور داخلہ کی وزارت
وزارت داخلہ  نے ریاستوں اور مرکز کے زیر انتظام علاقوں کی توجہ اس امر کی جانب مبذول کرائی ہے کہ صحتی مراکز خصوصاً کووِڈ۔19 سہولتی مراکز میں آتشزدگی کے واقعات نہ ہوں، اس کے لئے لائحہ عمل تیارکیاجائے
وزارت داخلہ نے ریاستوں اور مرکز کے زیر انتظام علاقوں میں کووِڈ کے لئے وقف سہولتی مراکز سمیت ہسپتالوں اور طبی سہولتی مراکز میں بلارُکاوٹ بجلی سپائی کو یقینی بنانے کی ضرورت پر بھی روشنی ڈالی
نئی دہلی، 05 مئی 2021: مرکزی وزارت داخلہ  نے حال ہی میں ہسپتالوں اور نرسنگ ہومز میں شارٹ سرکٹ کی وجہ سے رونما ہوئے آتشزدگ کے واقعات کی جانب ریاستوں اور مرکز کے زیر انتظام علاقوں کی توجہ مبذول کرائی۔
ریاستوں کے چیف سکریٹریوں اور مرکز کے زیر انتظام علاقوں کی انتظامیہ کو لکھے گئے مراسلے میں، مرکزی ہوم سکریٹری نے کہا ہے کہ حال ہی میں آتشزدگی کے حادثوں کے تعلق سے اور خصوصاً موسم گرما کے مدنظر اس مسئلے پر توجہ دینے کی ضرورت ہے کہ یا تو زیادہ درجۂ حرارت کی وجہ سے یا صحتی مراکز کے اندر بجلی کے تاروں کے رکھ رکھاؤ، شارٹ کٹ کی وجہ سے ہونے والے آتشزدگی کے واقعات اور اس کے نتیجے میں جانی اور ضروری بنیادی ڈھانچے کا نقصان ہوتا ہے۔
مراسلے میں مزید کہا گیا ہے کہ سرکاری اور نجی دونوں شعبوں میں صحت کے سہولتی مراکز  میں سے کسی میں بھی آگ جیسا کوئی حادثہ نہ ہو، اس امر کو یقینی بنانے کے لئے ایک لائحہ عمل تیار کیا جانا چاہئے۔
ریاستوں اور مرکز کے زیر انتظام علاقوں سے صحت، بجلی اور فائر ڈپارٹمنٹ کے افسران کے ساتھ ایک تفصیلی جائزے کے بعد تمام ہسپتالوں اور صحتی مراکز میں آتشزدگی سے تحفظ کی تدابیر کو یقینی بنانے کے لئے ایک تفصیلی لائحہ عمل تیار کرنے کی بھی اپیل کی گئی ہے۔
ریاستو اور مرکز کے زیر انتظام علاقوں کو مختلف سطحوں پر متعلقہ افسران کو ہدایات جاری کرنے کی درخواست کی گئی ہے تاکہ ان صحتی مراکز کے اندر آتشزدگی سے تحفظ کے رہنما خطوط کے مطابق اندرونی وائرنگ اور قابل صرف سلامتی سازو سامان کی دستیابی کی جانچ کرنے کے لئے علاقائی سطح کے افسران کے ذریعہ ان صحتی مراکز کا دورہ کیا جائے اور کسی بھی طرح کی کمی پائے جانے پر فوراً ضروری احتیاطی کاروائی کی جائے۔
وزارت داخلہ نے ہسپتالوں اور نرسنگ ہومز میں آتشزدگی سے تحفظ پر حال ہی میں ایم ایچ اے کے ڈائرکٹر جنرل  کے ذریعہ جاری کی گئی ایڈوائزری پر بھی توجہ مبذول کرائی ہے۔
مراسلے میں یہ بھی کہا گیا ہےکہ ملک بھر میں کووِڈ کے لئے وقف صحتی سہولتی مراکز میں بڑی تعداد میں کووِڈ۔19 مریضوں کا علاج کیا جا رہا ہے۔ بیشتر معاملات میں، آکسیجن سپورٹ والے بستر، آئی سی یو بستر اور وینٹی لیٹرس اہم سازو سامان ہیں، اس لیے اس امر کو یقینی بنانا اہم ہے کہ تمام ہسپتالوں اور طبی سہولتی مراکز میں باقاعدہ طور پر چوبیسوں گھنٹے بجلی کی بلا رکاوٹ سپلائی کی جائے۔
مراسلے میں زور دیتے ہوئے کہا گیا ہے کہ ہر ایک زندگی کو بچانا ایک ترجیح ہے، اور اس امر کو یقینی بنانا بھی اہم ہے کہ کسی بھی ایسے حادثے کو روکنے کے لئے، جو مریضوں کو دی جانے والی مؤثر حفظانِ صحت خدمات میں خلل پیدا کرسکتا ہے، پیشگی طور پر ضروری اقدامات کرتے ہوئے کووِڈ۔19 انتظام کاری میں مصروف تمام تر صحتی مراکز کو ضروری امداد فراہم کی جائے۔
وزیراعظم کا دفتر
وزیراعظم نے پہلوان ونیش پھوگاٹ کو خواتین کے 53 کلوگوام کشتی مقابلے میں طلائی تمغہ جیتنے پر مبارکباد پیش کی ہے
وزیراعظم جناب نریندر مودی نے برمنگھم دولت مشترکہ کھیل 2022 میں، پہلوان ونیش پھوگاٹ کو، خواتین کے 53 کلوگرام کشتی مقابلے میں طلائی تمغہ جیتنے پر مبارکباد پیش کی ہے۔
ایک ٹوئیٹ میں وزیراعظم نے کہا:
’’ @ونیش پھوگاٹ کے ذریعے جیتا گیا آج کا طلائی تمغہ بہت خاص ہے۔ وہ بھارت کی سب سے ممتاز ایتھلیٹو ں میں سے ایک ہیں اور دولت مشترکہ کھیلوں میں یہ ان کا لگاتار تیسرا طلائی تمغہ ہے۔ کھیلوں کے تئیں اعلیٰ اور قابل ذکر وابستگی کے لئے وہ ایک علامت بن گئی ہیں۔ انہیں مبارکباد۔ #Cheer4India‘‘
وزیراعظم کا دفتر
وزیر اعظم نے 10 ایم ایئر پسٹل مردوں کی ٹیم کو شوٹنگ میں طلائی تمغہ جیتنے پر مبارکباد پیش کی
وزیر اعظم جناب نریندر مودی نے ایشیائی کھیلوں کے دوران 10 ایم ایئر پسٹل مردوں کی ٹیم کو شوٹنگ میں طلائی تمغہ جیتنے پر مبارکباد پیش کی ہے۔ جناب مودی نے کہا کہ شوٹر سربجوت سنگھ، ارجن سنگھ چیما اور شِوا نروال نے اپنی درستگی اور مہارت کے ساتھ پورے ملک کو فخر کا احساس کرایا ہے۔
ایک ایکس پوسٹ میں، وزیر اعظم نے کہا؛
’’ایشیائی کھیلوں کے دوران ہماری 10 ایم ایئر پسٹل مردوں کی ٹیم کے ذریعہ شوٹنگ کے مقابلے میں ایک اور طلائی تمغہ جیتا گیا! سربجوت سنگھ، ارجن سنگھ چیما اور شِوا نروال نے اپنی درستگی اور مہارت کے ساتھ پورے ملک کو فخر کا احساس کرایا ہے۔ میں انہیں مبارکباد دیتا ہوں اور ان کی مستقبل کی کوششوں کے لیے نیک ترین خواہشات پیش کرتا ہوں۔‘‘
وزارت خزانہ
انکم ٹیکس محکمے کی حیدرآباد میں چھاپے کی کارروائیاں
نئی دہلی یکم مارچ2021: انکم ٹیکس محکمے نے حیدرآباد کے باہر واقع ایک بڑے ادویہ ساز گروپ پر 24 فروری 2021 کو تلاشی اور ضبطی کی کارروائی کی۔ یہ دواساز گروپ انٹرمیجیٹس، ایکٹیو فارماسیٹیکل انگریڈینٹس اور فارمولیشن کا کاروبار کرتا ہے۔ تیار کردہ زیادہ تر مصنوعات امریکہ یوروپ سمیت مختلف ملکوں کو برآمد کی جاتی ہیں۔ تلاشی کی یہ کارروائی 5 ریاستوں میں تقریبا 20 ٹھکانوں پر کی گئی ۔
تلاشی کے دوران ایک کروڑ 66 لاکھ روپے نقد برآمد کئے گئے۔ تلاشی میں ڈیجیٹل میڈیا، پین ڈرائیوز اور دستاویزا کی شکل میں مجرمانہ نوعیت کے ثبوت ملے ہیں اور انھیں ضبط کیا گیا ہے۔ قابل اعتراض ڈیجیٹل ثبوت وشواہد ایس اے پی ۔ ای آر پی سوفٹ ویئر سے برآمد ہوئے ہیں جو مذکورہ گروپ کے تحت ادارہ ہے۔
تلاشیوں کے دوران جو چیزیں سامنے آئیں ان میں بوگس اور جعلی اداروں سے خریداری ، اخراجات کی کئی مددوں میں لاگت بڑھانے اور ضمنی اشیاء کی فروخت سے متعلق رسیدوں کو پوشیدہ رکھنے جیسے معاملے شامل ہیں۔ اس کے علاوہ زمین کی خریداری کے لئے ادائیگی کی نوعیت اور کئی طرح کے قانونی معاملے بھی سامنے آئے جن میں ذاتی نوعیت کے خرچ کو کمپنی کے کھاتے میں ڈالنے اور حکومت کی SRO قیمت سے کم پر زمین کی خریداری وغیرہ شامل ہیں۔
تلاشیوں کے نتیجے میں تقریبا چار سو گروڑ روپے کی بنا حساب کتاب کی آمدنی کا ثبوت بھی ملا ہے جن میں مذکورہ گروپ نے 350 کروڑ روپے کی فاضل آمدنی کا اعتراف کیا ہے۔
مزید تحقیقات جاری ہے۔
وزارت دفاع
بھوٹان میں دَنتک پروجیکٹ نے 60 سال مکمل کئے
نئی دہلی،26؍اپریل2021:
دَنتک پروجیکٹ بھوٹان میں اپنی ڈائمنڈ جوبلی منا رہا ہے۔بھوٹان کے لئے ہندوستانی سفیر محترمہ روچیرا کامبوج نے 24 اپریل 2021ء کو سِمتوکھا میں دنتک میموریل پر پھولوں کا ہار چڑھا کر خراج عقیدت پیش کیا۔ اس کے علاوہ انڈین ملٹری ٹریننگ ٹیم کے کمانڈنٹ میجر جنرل سنجیو چوہان اور دنتک کے چیف انجینئر بریگیڈیئر کبیر کشیپ نے بھی اس یادگار پر گلہائے عقیدت پیش کئے۔دنتک کے عملے کے افراد کی طرف سے ہندوستان اور بھوٹان کے درمیان دوستی کے رشتوں کو مضبوط تر بنانے کے سلسلے میں پیش کی گئی قربانیوں کو یہ ایک شایان شان خراج عقیدت تھا۔یہ بات یاد رکھنے کے قابل ہے کہ 1200 سے زیادہ دنتک کے عملے کے افراد نے بھوٹان میں بہت اہم بنیادی ڈھانچے کی تعمیر کرتے ہوئے اپنی قیمتی جانوں کا نذرانہ پیش کردیا تھا۔
پروجیکٹ دنتک کی بنیاد 24 اپریل 1961ء کو رکھی گئی تھی۔یہ پروجیکٹ بھوٹان کے تیسرے بادشاہ اور اُس وقت کے ہندوستانی وزیر اعظم جواہر لال نہروکی قیادتوں کی دور اندیشی کا نتیجہ تھا ۔اس بات کا پتہ لگانے کے بعد کہ بھوٹان کی سماجی اقتصادی ترقی اور خوشحالی کےلئے مربوط کاری کا عمل کس قدر ضروری ہے، دنتک کو اُس ملک میں گاڑیوں کی آمدو رفت کے قابل سڑکوں کی تعمیر کی اہم ترین ذمہ داری تفویض کی گئی۔دنتک نے سمدرُپ جانگ کھر کو ٹریشی گانگ سے ملانے والی سڑک کی تعمیر کا کام 1968ءمیں مکمل کردیا تھا ۔ اُسی سال میں دنتک نے اپنے تعمیری مشن کے تحت تھِمپھو کو پھوئنٹ شولنگ سے مربوط کردیا تھا۔بھوٹان کے بہت سے لوگوں نے بھی دنتگ کے عملے کے افراد کے ساتھ اس سلسلے میں رضاکارانہ طورپر خدمات انجام دیں تھیں۔
گزشتہ برسوں کے دوران دنتک نے بھوٹان کی بنیادی ڈھانچےکی تعمیر سے متعلق بے شمار ضرورتوں کو اُن کے عظیم لیڈروں کے تصورات اور اُن کے عوام کی خواہشات کے مطابق ایک خوشگوار طریقے سے پورا کیا ہے۔دنتک پروجیکٹ کے ذریعے دیگر اہم منصوبے بھی مکمل کئے گئے ہیں، جن میں پارو ایئرپورٹ کی تعمیریونپھولا ایئر فیلڈ کی تعمیر، تھمپھو ٹریشی گانگ شاہراہ کی تعمیر، ٹیلی مواصلات اور ہائیڈرو پاور بنیادی ڈھانچے کی تعمیر، شیروبسے کالج، کانگ لنگ اور انڈیا ہاؤس اسٹیٹ کی تعمیر شامل ہے۔
ُاس ملک کے دور اُفتادہ علاقوں میں دنتک کے ذریعے قائم کئے گئے طبی اور تعلیمی ادارے اُن علاقوں میں اپنی قسم کے پہلے ادارے تھے۔ سڑکوں کے کناروں پرکھانے کے دھابے وغیرہ کی تعمیر سے بھوٹان کے لوگوں کو ہندوستانی غذاؤں کے بارے میں پتہ چلا اور اُن لوگوں کو ہندوستانی کھانوں میں دلچسپی پیدا ہوگئی۔پھوئنٹ شولنگ اور تھمپھو کو ملانے والی سڑک کے درمیان میں مشہور تختی کینٹین ایک ایسی جگہ ہے کہ جہاں مسافر ہندوستانی کھانو ں کا ذائقہ لینے کے لئے لازمی طورپر رُکتے ہیں۔
آج ، جبکہ دنتک بھوٹان میں اپنے ساٹھ سال مکمل کررہا ہے،یہ پروجیکٹ اپنے اِس عزم پر اب بھی استقلال کے ساتھ قائم ہے کہ بھوٹان کو ترقی کی راہ پر ڈال کر اُن کے عزت مآب شاہ درُک گیالپو کے خوابوں کو شرمندہ تعبیر کیا جائے اور بھوٹان کی شاہی حکومت اور وہاں کے عوام کی اُمنگوں کے مطابق اُن کے منصوبوں کو پایہ تکمیل تک پہنچایاجائے۔
صحت اور خاندانی بہبود کی وزارت
حکومت ہند کے ذریعہ یوکرین میں پھنسے ہوئے ہندوستانیوں کا انخلا
وزارت صحت اور خاندانی بہبود نے بین الاقوامی سفری رہنما خطوط پر نظرثانی کی؛ یوکرین سے نکالے جانے والے ہندوستانیوں کے لیے مختلف چھوٹ فراہم کی
ہندوستانی شہری لازمی پری بورڈنگ منفی آر ٹی پی سی آر ٹیسٹ اور ویکسینیشن سرٹیفکیٹ سے مستثنیٰ؛ ایئر سویدھا پورٹل پر روانگی سے پہلے دستاویزات اپ لوڈ کرنے سے چھوٹ
اگر کوئی مسافر آنے سے قبل آر ٹی پی سی آر ٹیسٹ جمع کرانے کے قابل نہیں ہے یا جس نے اپنا کووڈ-19 ویکسینیشن مکمل نہیں کیا ہے، تو انھیں ہندوستان آنے کے بعد 14 دنوں تک اپنی صحت کی خود نگرانی کرنے کے مشورے کے ساتھ پہنچنے پر اپنے نمونے جمع کرانے کی اجازت دی گئی ہے
28 فروری 2022 تک، یوکرین سے 1156 ہندوستانی ہندوستان پہنچ چکے ہیں جن میں سے کسی بھی مسافر کو علیحدگی میں نہیں رکھا گیا ہے
وزارت صحت اور خاندانی بہبود وزارت خارجہ اور شہری ہوا بازی کی وزارت اور وزارت داخلہ کے ساتھ قریبی تعاون سے یوکرین سے ہندوستانیوں کے انخلا میں ہر ممکن تعاون فراہم کر رہی ہے۔
صحت اور خاندانی بہبود کی مرکزی وزارت نے لازمی بین الاقوامی سفری رہنما خطوط پر نظر ثانی کی ہے اور انسانی بنیادوں پر بین الاقوامی مسافروں کے لیے ایڈوائزری میں درج ذیل چھوٹ کی اجازت دی ہے:
- موجودہ ’بین الاقوامی آمد کے رہنما خطوط‘ میں بیان کردہ لازمی تقاضوں  میں سے کسی ایک کو بھی پورا نہ کرنے والے ہندوستانی شہریوں کو روانگی سے قبل ان دستاویزات کو ایئر-سویدھا پورٹل پر اپ لوڈ کرنے سے چھوٹ دی گئی ہے۔
- اس کے علاوہ، جن افراد نے اپنی کووڈ-19 ویکسینیشن مکمل کر لی ہے  انہیں اگلے 14 دنوں تک اپنی صحت کی خود نگرانی کرنے کے مشورے کے ساتھ ہندوستان میں آمد کے ہوائی اڈے سے نکلنے کی اجازت دی گئی ہے۔
- اگر کوئی مسافر آنے سے قبل آر ٹی پی سی آر ٹیسٹ جمع کرانے کے قابل نہیں ہے یا جس نے اپنا کووڈ-19 ویکسینیشن مکمل نہیں کیا ہے، تو انھیں 14 دن تک اپنی صحت کی خود نگرانی کرنے کے مشورے کے ساتھ پہنچنے پر اپنے نمونے جمع کرانے کی اجازت دی گئی ہے۔ ہندوستان آنے کے بعد اگر ٹیسٹ مثبت آیا تو ان کا طبی لحاظ سے طے شدہ پروٹوکول کے مطابق انتظام کیا جائے گا۔
ہندوستانی شہریوں کی بڑی تعداد  نے ملک کو درپیش سیاسی بحران میں خود کو الجھا ہوا پایا ہے۔ یوکرین میں جاری کردہ ائیر مین کو نوٹس یا نوٹس ٹو ایئر مشنز  کے پیش نظر ان پھنسے ہوئے ہندوستانیوں کی براہ راست پروازوں کے ذریعے نکاسی نہیں کی جا سکتی۔ اسی مناسبت سے پولینڈ، رومانیہ، سلوواکیہ اور ہنگری میں ہندوستانی مشن آپریشن گنگا فلائٹس کے تحت ہندوستانی شہریوں کو یوکرین سے لانے اور انھیں اپنے اپنے ممالک سے باہر بھیجنے کے انتظامات کر رہے ہیں۔
28 فروری 2022 تک ، یوکرین سے ہندوستانیوں کو لے کر 5 پروازیں  ہندوستان پہنچی ہیں جن میں کل 1156 مسافر سوار ہیں جن میں سے کسی بھی مسافر کو اب تک علیحدگی میں نہیں رکھا گیا ہے۔